ኮሚሽኑ ገለልተኛ ሆኖ ሥራውን እያከናወነ መሆኑን ገለጸ
አዲስ አበባ፡- ከማንኛውም የመንግሥት ጣልቃ ገብነት ገለልተኛ ሆኖ ሥራውን እያከናወነ እንደሚገኝ የአስተዳደር፣ ወሰንና የማንነት ጉዳዮች ኮሚሽን አስታወቀ፡፡ ትናንት
በጽሕፈት
ቤቱ
በሰጠው
ጋዜጣዊ
መግለጫ
ላይ
የኮሚሽኑ
ሰብሳቢ
ዶክተር
ጣሰው
ገብሬ
እንደተናገሩት፣
ኮሚሽኑ
ገለልተኛ
ሆኖ
ሥራውን
ለማከናወን
የሚያስችለው
መብት
በማቋቋሚያ
አዋጁ
ላይ
ተቀምጧል፡፡
በዚህም
መሰረት
ገለልተኝነቱ
ተጠብቆ በነፃነት በመሰብሰብና ውሳኔዎችን በማሳለፍ ሥራውን እያከናወነ ይገኛል፡፡እንደ ሰብሳቢው ገለፃ በመንግሥት በኩል የኮሚሽኑን ሥራ የሚከለክሉ ምንም ዓይነት ገደቦች የሉም፤ በሥራ ክንውኑ መካከልም የሚመጣ ጣልቃ ገብነት አይኖርም፡፡ መንግሥት እንዲያሟላቸው የተጠየቁ ጥያቄዎችም ተመልሰዋል፡፡ ኮሚሽኑ ገለልተኛ ባይሆን ኖሮ በቶሎ ተደራጅቶ የእስከ አሁኑ ሥራውን ሊያከናውን አይችልም ነበር፡፡ ምክትል ሰብሳቢው ኡስታዝ
አቡበከር አህመድ በበኩላቸው
የኮሚሽኑ አባላትን ጨምሮ
ሌሎች አካላት ከሁሉም የማህበረሰብ ክፍሎች የተውጣጡ፣ በተለያየ የፖለቲካ አስተሳሰብና መሠረት ውስጥ ያሉ፣ የተፎካካሪ ፓርቲ አባላት ከፖለቲካው ጋር ምንም ዓይነት ግንኙነት የሌላቸው በምሁራን እንዲሁም በአስተሳሰባቸው ብቻ በኮሚሽኑ ውስጥ የሚሳተፉና በተፅእኖ ፈጣሪነታቸው የገቡ ሰዎችም እንዳሉ ገልፀዋል፡፡ ኮሚሽኑ እስከ አሁን
ባደረጋቸው አራት ስብሰባዎች
ተማምኖባቸው የሰራቸው ሥራዎች
የራሱ ውሳኔዎች የነበሩ
እንጂ ከመንግሥት በኩል
የመጡ እንዳልበሩ ገልፀው፤
ይህም ኮሚሽኑ ገለልተኛ
ሆኖ ሥራውን እያከናወነ
መሆኑን እንደሚያሳይ ጠቁመዋል፡፡ ኮሚሽኑ በማንነት፣ በወሰንና በአስተዳደር ጉዳዮች ዙሪያ የመጡለትን ጥያቄዎች አይቶ ምክረ ሃሳቡን እንዲሰጥና ጥናቱን እንዲያቀርብ ከመንግሥት በኩል የቀረበለት ጥያቄ እንጂ በሥራ ሂደት የገጠመው ጣልቃ ገብነት እንዳልሆነም ምክትል ሰብሳቢው ተናግረዋል፡፡ የአስተዳደር፣ ወሰንና የማንነት ጉዳዮች ኮሚሽን ማቋቋሚያ አዋጅ በሕዝብ ተወካዮች ምክር ቤት በየካቲት ወር 2011 ዓ.ም መዕደቁ ይታወሳል፤ኮሚሽኑ ከግንቦት ወር ወዲህ የአደረጃጀት፣ የሰው ኃይል የማሟላትና ሌሎችንም መደበኛ ሥራዎችን ሲያከናውን ቆይቷል፡፡አዲስ ዘመን ጳጉሜ 6/2011 አስናቀ ፀጋዬ 